intermittent fasting – toortsie.com
Etiket: intermittent fasting
Mei 13, 2022 ~ Toortsie	~ 2 Kommentaar
Wat maak ons Keto gewigsverliesgroep uniek?
Wel, ons kommunikeer in Afrikaans.
Ons kommunikeer per Whattsapp Groep.
Ons het weeklikse inligtingsessies met nog baie inligting en raad en bystand tussenin.
Ons lede ken nie mekaar noodwendig in persoon nie, en geen deelnemer weet hoeveel enige van die ander deelnemers weeg of hoeveel gewig hulle verloor het nie. Dít is konfidensiële inligting wat tussen die groepleier en groeplid persoonlik gedeel word.
Ons ondersteun mekaar, help mekaar en as iemand moedeloos voel of van die wa afgeval het, word hy liefdevol opgehelp en nie gestenig nie. Almal van ons weet hoe dit voel om soms die pad byster te raak of verlore te raak of te val. Ons glo dat dit nie saakmaak hoeveel keer jy val nie, maar hoeveel keer jy opstaan.
Ons volg die Keto (Banting) leefstyl en dit is waarop ons fokus: Om hierdie gesonde leefstyl aan te leer en vir die res van ons lewens daarby te hou.
Dit maak nie saak waar in die wêreld jy woon nie, jy kan deel wees van hierdie groep.
In ons groep geniet ons kos. Ons hou daarvan om daaroor te gesels en voel nie skuldig as ons eet nie, solank ons natuurlik die regte en toelaatbare kosse eet. Ons leer om anders te dink oor kos, dat kos 'n wonderlike gawe is om te geniet.
Saam beveg ons ons oorgewig, diabetes en ander leefstylsiektes wat ontstaan het as gevolg van ons leefstyl van tevore.
Die groepleier is 'n gekwalifiseerde Bantingafrigter.
Die groeplede sê:
Hierdie groep het heel eerste die regte en volhoubare eetplan. Ons leidster het ondervinding en 'n hart wat omgee. Die groeplede is super ondersteunend. Die groep hou ons accountable.
Die groep hou my ook accountable. Ek het dit nodig. Ek is elke keer verbaas as ek dit regkry om nee te sê vir soetgoed en stysel. Ek kan dit nog nie glo ek kon so 'n kopskuif maak nie.
Wat die groep anders maak is beslis die tiepe kos wat ons eet, die leidster wat die kennis het om ons op die regte manier te kan motiveer en omdat sy reeds en steeds die journey stap kan sy ons attent maak op die slaggate. Hier was nog nooit 'n harde woord of teregwysings nie. Reghelp word in liefde en deernis gedoen. Ons almal besef ons het 'n verslawing van een of ander vorm en wil dit oorwin en dis hoekom dit werk. Ons is 'n AA vir wat jou poison ookal is.
Wat hierdie groep vir my suksesvol maak is: die eetplan bestaan uit gewone kosse. Ons kry ongelooflike raad en leiding. Ons vordering word gemonitor. Dit is vir my 'n wenresep! Dankbaar om deel hiervan te wees en my eetgewoontes te verander!
Jy kan ook deel word van hierdie groep.
September 6, 2021 ~ Toortsie	~ 9 Kommentaar
Augustus 30, 2021 Augustus 30, 2021 ~ Toortsie	~ 37 Kommentaar
Augustus 15, 2021 ~ Toortsie	~ 8 Kommentaar
So, wat is volgende?
Augustus 6, 2021 ~ Toortsie	~ 16 Kommentaar
Wel, tot op hede het die volgende items alles gebeur die afgelope vier jaar:
Toortsie 3 Skedule (Sedert 2017):
1. Verwerk en toets van resepte, rofwerk resepte, resepte oor en nogmaals oormaak en oorskryf en tik in rekenaar. – AFGEHANDEL
2. Resepte tik op rekenaar, druk. – AFGEHANDEL
3. Kosmaak van gedrukte kopié, foute regmaak. – AFGEHANDEL
4. Proeflees deur koskenner. – AFGEHANDEL
5. Foto's en weer eens resepte toets. – AFGEHANDEL.
6. Resepte waar onsekerheid is, verander en weer eens toets. – AFGEHANDEL.
7. Alle foute regstel op rekenaar. – AFGEHANDEL.
8. Foto's merk met resepname, verseker dat elke resep 'n foto het, elke foto 'n naam. – AFGEHANDEL.
9. Alle ander aantekeninge, ens wat nog in die boek moet kom, skryf. – AFGEHANDEL.
10. Konsepboek ingestuur vir proeflees. – AFGEHANDEL
11. Voorblad kies – wat 'n storie! – AFGEHANDEL
12. Eerste proefleesresultaat terugontvang, voorstelle deurgegaan, weer geproeflees, terug ontvang. – AFGEHANDEL.
13. Alles nog 'n keer deurgaan en verseker dat daar nie iewers iets met 'n hoeveelheid of bestanddeel of metode verlore gegaan het nie. – AFGEHANDEL
14. Teks stuur vir die uiteensetting van die boek. – AFGEHANDEL
15. Uiteensetting saam met haar deurgaan. – AFGEHANDEL
16. Boek terugkry, dit weer eens woord vir woord deurgaan om te soek vir moontlike foute wat deurgeglip het. – AFGEHANDEL. Weer eens en weer eens en weer eens woord vir woord deurgegaan, drukkersduiwelfoute reggestel. AFGEHANDEL.
17. Finale boek na drukkers stuur.
18. Proefkopié ontvang, deurgaan en goedkeur.
19. Die finale druk!
20. Die groot bemarkingstorie. Want 'n mens koop 'n boek net een keer, dan het hy hom. Nie elke maand weer een nie, tensy hy vir iemand anders ook die boek wil koop.
Ja! Ek is nou daar wat ek wag vir verskillende drukkers om vir my kwotasies te stuur. Die bladuitleg is klaar. Alles is klaar. Dis berge oor tot hier, maar hier is ons nou! En ek is opgewonde, want dit gaan mooi mooi mooi wees.
Toortsie 3, is dit nie? Lekker kos vir Banting, Keto, Intermittent fasting, diabete en sommer vir almal wat hou van lekker eet.